เดดพูล & วูล์ฟเวอรีน
การตอบรับ > บ็อกซ์ออฟฟิศ

เดดพูล & วูล์ฟเวอรีน ทำเงินในสหรัฐและแคนาดา 636.7 ล้านดอลลาร์สหรัฐและทำเงินในต่างประเทศ 701.3 ล้านดอลลาร์สหรัฐ รวมทั่วโลก 1.338 พันล้านดอลลาร์สหรัฐ ภาพยนตร์ทำเงิน 84 ล้านดอลลาร์สหรัฐจากโรงภาพยนตร์ไอแมกซ์ทั่วโลก ทำให้เป็นภาพยนตร์มาร์เวลที่ทำเงินสูงสุดอันดับที่ห้าจากโรงภาพยนตร์ดังกล่าว
ฟันดังโก ประกาศว่ายอดขายตั๋วล่วงหน้าของภาพยนตร์เป็นยอดขายดีที่สุดใน ค.ศ. 2024 ดีที่สุดในแฟรนไชส์ ​​และดีที่สุดสำหรับภาพยนตร์เรต R บนเว็บไซต์ ขณะที่ เอเอ็มซีเทียเตอร์ส ประกาศว่ามีคนซื้อตั๋ววันแรกที่เอเอ็มซีมากถึง 200,000 คน ซึ่งถือเป็นยอดขายภาพยนตร์เรต R สูงสุดของโรงภาพยนตร์เครือนี้ เดอะฮอลลีวูดรีพอร์เตอร์ รายงานว่ายอดขายตั๋วในวันแรกน่าจะอยู่ที่ประมาณ 8–9 ล้านดอลลาร์สหรัฐ และคาดว่าภาพยนตร์จะเปิดตัวด้วยรายได้เกิน 100 ล้านดอลลาร์สหรัฐ ซึ่งเป็นสิ่งที่ภาพยนตร์ใน ค.ศ. 2024 ไม่เคยทำได้ในช่วงปลายเดือนพฤษภาคม เดอะควอรัม คาดการณ์รายได้จากบ็อกซ์ออฟฟิศของภาพยนตร์ล่วงหน้าหกสัปดาห์ก่อนเข้าฉาย คาดว่าภาพยนตร์เรื่องนี้จะทำเงินเปิดตัวอยู่ที่ 200–239 ล้านดอลลาร์สหรัฐ เดดไลน์ฮอลลีวูด ระบุว่ายังไม่มีภาพยนตร์เรต R เรื่องใดเปิดตัวในประเทศได้เกิน 200 ล้านดอลลาร์สหรัฐ โดยภาพยนตร์เรต R ที่เปิดตัวสูงสุดเป็นประวัติการณ์คือ เดดพูล ภาคแรก โดยทำเงิน 132.4 ล้านดอลลาร์สหรัฐ สามสัปดาห์ก่อนเข้าฉาย หน่วยงานติดตามข้อมูลหลายแห่งคาดการณ์ว่าภาพยนตร์เรื่องนี้จะทำรายได้เปิดตัวได้ระหว่าง 160–165 ล้านดอลลาร์สหรัฐ เดดไลน์ฮอลลีวูด กล่าวว่าดิสนีย์คาดว่าจะเปิดตัวในระดับนี้ ช่วงสัปดาห์แรกของการฉาย เดดไลน์ฮอลลีวูด คาดการณ์ว่าจะภาพยนตร์จะเปิดตัวทั่วโลกที่ 340–360 ล้านดอลลาร์สหรัฐ การเพิ่มขึ้นที่สังเกตได้นี้คำนึงถึงธุรกิจการซื้อตั๋วเข้าชมภาพยนตร์จากผู้ชมภาพยนตร์ชาวละตินและฮิสแปนิกสำหรับภาพยนตร์ล่าสุด ณ จุดนั้น ยอดขายตั๋วล่วงหน้าของสหรัฐและแคนาดาอยู่ที่ 35 ล้านดอลลาร์สหรัฐ
เดดพูล & วูล์ฟเวอรีน ทำเงินในวันเปิดตัวที่สหรัฐและแคนาดาอยู่ที่ 96 ล้านดอลลาร์สหรัฐ ซึ่งรวม 38.5 ล้านดอลลาร์สหรัฐ จากรอบฉายพิเศษในคืนวันพฤหัสบดี จำนวนเงินทั้งสองถือเป็นสถิติสำหรับภาพยนตร์เรต R ภาพยนตร์ทำเงินเกินความคาดหมายในช่วงวันหยุดสุดสัปดาห์แรก โดยทำเงิน 211.4 ล้านดอลลาร์สหรัฐในสหรัฐและแคนาดา และทำเงินทั่วโลก 444.6 ล้านดอลลาร์สหรัฐ กลายเป็นภาพยนตร์เรต R ที่ทำเงินสูงสุดในวันเปิดตัว, ภาพยนตร์ที่ทำเงินสูงสุดในวันเปิดตัวใน ค.ศ. 2024 แซง มหัศจรรย์อารมณ์อลเวง 2 (154.2 ล้านดอลลาร์สหรัฐ) และภาพยนตร์ที่ทำเงินสูงสุดในวันเปิดตัวอันดับที่หก ภาพยนตร์คืนทุนตามที่รายงานไว้ได้ภายในเวลาเพียงสองวัน สามวันหลังการฉาย เดดพูล & วูล์ฟเวอรีน กลายเป็นภาพยนตร์เรต R ของดิสนีย์ที่ทำเงินสูงสุด โดยทำเงินแซง ผู้หญิงบานฉ่ำ (1990) ที่ครองสถิติเป็นเวลา 34 ปีของสตูดิโอเคยทำไว้ก่อนหน้านี้ ในสัปดาห์ถัดมา ภาพยนตร์ได้สร้างสถิติเป็นภาพยนตร์เรต R ทำเงินในวันจันทร์ 24.4 ล้านดอลลาร์สหรัฐ, ทำเงินในวันอังคาร 25.3 ล้านดอลลาร์สหรัฐ, ทำเงินในวันพุธ 19.3 ล้านดอลลาร์สหรัฐ, และทำเงินในวันพฤหัสบดีรอบปกติ 18 ล้านดอลลาร์สหรัฐ ภาพยนตร์ทำเงิน $97 ล้านดอลลาร์สหรัฐ ในสัปดาห์ที่สองของการฉาย โดยลดลงร้อยละ 53 แต่ยังคงอยู่อันดับที่หนึ่ง ภาพยนตร์ทำเงินทะลุ 1 ล้านดอลลาร์สหรัฐในช่วงวันหยุดสุดสัปดาห์ที่สาม กลายเป็นภาพยนตร์เรื่องที่สองที่ทำได้ใน ค.ศ. 2024 ในช่วงวันหยุดสุดสัปดาห์ที่สามเช่นกัน เดดพูล & วูล์ฟเวอรีน และ ร่องรอยแห่งรักเรา ซึ่งมี เบลก ไลฟ์ลี ภรรยาของไรอัน เรย์โนลส์ เป็นนักแสดงนำ ครองอันดับหนึ่งและอันดับสองในบ็อกซ์ออฟฟิศ ซึ่งถือเป็นความสำเร็จที่คู่สามีภรรยาในฮอลลีวูดไม่เคยทำได้สำเร็จมาก่อนนับตั้งแต่ ค.ศ. 1990 หลังภาพยนตร์ฉายได้ 23 วัน เดดพูล & วูล์ฟเวอรีน ทำเงินแซง โจ๊กเกอร์ (2019) กลายเป็นภาพยนตร์เรต R ที่ทำเงินสูงสุด